Ahto Buldas

Ahto Buldas (sündinud 17. jaanuaril 1967) on eesti informaatik ja krüptograaf.

Haridus
Ta on lõpetanud 1985. aastal Tallinna 43. Keskkooli ja 1992. aastal Tallinna Tehnikaülikooli. Aastail 1985–1987 teenis ta Nõukogude armees. 1993. aastal kaitses Buldas Tallinna Tehnikaülikoolis teadusmagistri kraadi tööga "Digitaalskeemide simuleerimise algebraliste meetodite analüüs" (juhendaja Raimund Ubar), 1999. aastal doktorikraadi tööga "Graafi struktuuri algebraline käsitlus" (juhendaja Leo Võhandu).

Töökäik
Buldas töötas aastail 1989–1992 Tallinna Tehnikaülikoolis laborandina, 1992–1994 lektorina ja 1996–1997 dotsendina. Alates 2005. aastast on ta sealsamas infoturbe professor.

Aastail 1993–1997 töötas ta esmalt nooremteadurina, seejärel teadurina TA Küberneetika Instituudis, aastast 1998 töötab ta Cybernetica AS-is vanemteadurina.

Aastail 1997–1999 osales Buldas digitaalallkirja seaduse (DAS) väljatöötamisel.

Aastail 2000–2004 oli ta Tartu Ülikooli dotsent, 2004–2011 sealsamas krüptograafia professor.

Ta on tegelenud ajatembeldamise valdkonna uurimise ja arendamisega ning loonud ettevõtte GuardTime, mis tegeleb ajatempliteenuse pakkumisega."Vabariigi President annab kahele Cybernetica töötajale teenetemärgid" 

Tunnustus
1993 – Arnold Humala matemaatikapreemia
2002 – noore teadlase preemia
2015 – Valgetähe IV klassi teenetemärk
2018 – Riigi teaduspreemia väljapaistva avastuse eest

Viited

Välislingid
Ahto Buldase koduleht

Kategooria:Eesti informaatikud
Kategooria:Eesti matemaatikud
Kategooria:Krüptograafid
Kategooria:Tallinna Tehnikaülikooli vilistlased
Kategooria:Tallinna Tehnikaülikooli professorid
Kategooria:Tartu Ülikooli professorid
Kategooria:Valgetähe IV klassi teenetemärgi kavalerid
Kategooria:Sündinud 1967